**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. szeptember 13-i nyilvános rendkívüli ülésére**

**TÁRGY:**

**Megbízási szerződés megkötése Balatonberény Község Önkormányzat számítástechnikai rendszerének karbantartására, javítására**

**ELŐADÓ:**

**Druskoczi Tünde**

**polgármester**

Tisztelt Képviselő-testület!

Balatonberény Község Önkormányzata nem rendelkezik megbízási szerződéssel az önkormányzat, a Művelődési Ház és Könyvtár, a védőnői szolgálat munkaállomásainak és perifériáinak, az önkormányzat által a képviselők használatába adott hordozható számítógépeinek, valamint az ezekhez tartozó szoftverek, számítógépes hálózatok felügyeletére, karbantartására, javítására.

Az elektronikus információs rendszerek védelmével kapcsolatos feladatok ellátására a Balatonkeresztúri Közös Önkormányzati Hivatal rendelkezik Biztonsági Felügyeleti Szerződéssel, amely a balatonberényi kirendeltségre is kiterjed.

A Képviselő-testület tagjai a 2022. augusztus 18-án megtartott rendkívüli nyilvános ülésen javasolták a fenti feladatok ellátására vonatkozóan megbízási szerződés megkötését Toronyi Zsolt egyéni vállalkozóval, aki eddig eseti szóbeli megbízás alapján, ingyenesen végezte a rendszergazdai feladatok ellátását.

A megbízási szerződés tervezetét az előterjesztésemhez mellékelem, kérem annak megvitatását.

**Határozati javaslat:**

Balatonberény Község Önkormányzat Képviselő-testülete Toronyi Zsolt egyéni vállalkozóval az önkormányzat számítástechnikai rendszerének karbantartására, javítására megbízási szerződést köt az előterjesztés szerinti tartalommal. A képviselő-testület felhatalmazza a polgármestert a szerződés aláírására.

Határidő: szerződés aláírására 5 nap

Felelős: Druskoczi Tünde polgármester

Balatonberény, 2022. augusztus 30.

Druskoczi Tünde sk.

polgármester